
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1632 


31 Δεκεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της συστατικής πράξης «Δημοτικής Επι¬ 
χείρησης Νεολαίας και Άθλησης» στο Δήμο Δράμας. 1 
Συγχώνευση των Δημοτικών Παιδικών Σταθμών και 
του Δημοτικού Βρεφονηπιακού Σταθμού Δήμου 
Ναυπάκτου Ν. Αιτ/νίας σε ενιαίο Δημοτικό Νομικό 
Πρόσωπο με την επωνυμία «Δημοτικοί Παιδικοί - 

Βρεφονηπιακοί Σταθμοί Δήμου Ναυπάκτου». 2 

Απόκτηση της Ελληνικής ιθαγένειας από τον ομογενή 
Ντιμιτόβ Πανκράτ του Αλεξέϊ και της Αλεξάνδρας. 3 
Απόκτηση της Ελληνικής ιθαγένειας από τον ομογενή 
Μπουντακώβ Βαλάντια του Δαμιανού και της Μάρ¬ 


θας. 4 

Απόκτηση της Ελληνικής ιθαγένειας από την ομογενή 
Καλάίτσεβα Σαρινγκιούλ του Δανιήλ και της Ευγε¬ 
νίας. 5 

Σύσταση αμιγούς Δημοτικής Επιχείρησης στο Δήμο 
Αθαμανίας Ν. Άρτας με την επωνυμία «Αναπτυξια¬ 
κή επιχείρηση Δήμου Αθαμανίας». 6 

Σύσταση Νομικού Προσώπου στο Δήμο Αμβρακικού 
Ν. Άρτας με την επωνυμία «Σχολική Επιτροπή Νη¬ 
πιαγωγείου Ανέζας». 7 


Τροποποίηση της συστατικής πράξης του δημοτικού 
νομικού προσώπου με την επωνυμία «9η Ενιαία 
Σχολική Επιτροπή 7ου και Μου Δημοτικών Σχολι¬ 
κών Καλαμαριάς» σε «Σχολική Επιτροπή 7ου Δημο¬ 
τικού Σχολείου Καλαμαριάς» στο Δήμο Καλαμα¬ 


ριάς του Ν. Θεσσαλονίκης. 8 

Χορήγηση άδειας άσκησης επαγγέλματος Κοινωνικού 
Λειτουργού στη Ζαφειροπούλου Νίκη του Χαραλά- 

μπους. 9 

Χορήγηση άδειας άσκησης επαγγέλματος Κοινωνικού 
Λειτουργού στο Θωμα'ίδη - Ζαδέ Κυριάκο του 

Κων/νου. 10 

Χορήγηση άδειας άσκησης επαγγέλματος Κοινωνικού 

Λειτουργού στη Διγενάκη Ελένη του Ηλία. 11 

Καθιέρωση υπερωριακής απασχόλησης και κατανο¬ 
μής αυτής στους Υπαλλήλους της Δ/νσης Αγροτι¬ 
κής Ανάπτυξης Ν. Δράμας για το έτος 2002. 12 

Παραίτηση από άδεια Μεταλλευτικών Ερευνώντης Γε¬ 
νικής Μεταλλευτικής και Μεταλλουργικής Α.Ε. 
ΛΑΡΚΟ στον Ν. Ημαθίας. 13 


ΑΠΟΦΑΣΕΙ Σ 

Αριθ. 13215 (1) 

Τροποποίηση της συστατικής πράξης «Δημοτικής Επι¬ 
χείρησης Νεολαίας και Άθλησης» στο Δήμο Δράμας. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 
Έχοντας υπόψη: 

1) Τις διατάξεις των άρθρων 277 - 284, 287 και 304 του 
Π.Δ.410/95 (Δ.Κ.Κ.). 

2) Την 261/1998 απόφαση του Δ.Σ. Δράμας και την 653/ 
5.2.1999 απόφασή μας «Σύσταση Δημοτικής Επιχείρησης 
Δήμου Δράμας με την επωνυμία Δημοτική Επιχείρηση Νε¬ 
ολαίας και Άθλησης» (ΦΕΚ 174/τ.Β/3.3.1999). 

3) Την 363/2002 απόφαση του Δημοτικού Συμβουλίου 
Δράμας περί αύξησης μετοχικού κεφαλαίου της Δημοτι¬ 
κής Επιχείρησης. 

4) Την οικονομοτεχνική μελέτη που στάλθηκε σε μας με 
το αριθμ. 60 /12.11.2002 έγγραφο της Δημοτικής Επιχεί¬ 
ρησης Νεολαίας και Άθλησης Δήμου Δράμας. 

5) Την αρ. 4308/2001 (ΦΕΚ 917/Β/2002) απόφαση του 
Γ.Γ.Π.Α.Μ.Θ. για την ανάθεση αρμοδιοτήτων, αποφασί¬ 
ζουμε: 

Διαπιστώνουμε ότι είναι νόμιμη η 363/2002 απόφαση 
του Δ.Σ. Δράμας, με την οποία τροποποιείται η 653/ 
5.2.1999 όμοια αυτού περί Σύστασης της Δημοτικής Επι¬ 
χείρησης Νεολαίας και Άθλησης Δήμου Δράμας, όπως 
παρακάτω: 

Άρθρο 7° 

Ο Δήμος Δράμας αυξάνει το κεφάλαιο που διαθέτει στην 
επιχείρηση κατά 2.942.649 Ευρώ, δηλαδή από 1.467.351 
ευρώ σε 4.410.000 ευρώ, το οποίο θα δίδεται τμηματικά 
ανάλογα με την οικονομική δυνατότητα του Δήμου. 

Κατά τα λοιπά ισχύει η συστατική πράξη που δημοσιεύ¬ 
τηκε στο 174/τ.Β/3.3.1999 ΦΕΚ. 

Με την παρούσα προκαλείται δαπάνη εις βάρος του 
προϋπολογισμού του Δήμου ανάλογη με την οικονομική 
του δυνατότητα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 12 Δεκεμβρίου 2002 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 24641 (2) 

Συγχώνευση των Δημοτικών Παιδικών Σταθμών και του 
Δημοτικού Βρεφονηπιακού Σταθμού Δήμου Ναυπά- 
κτου Ν. Αιτ/νίας σε ενιαίο Δημοτικό Νομικό Πρόσωπο 
με την επωνυμία «Δημοτικοί Παιδικοί - Βρεφονηπιακοί 
Σταθμοί Δήμου Ναυπάκτου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12 του Ν.2880/2001 «Πρό¬ 
γραμμα «ΠΟΛΙΤΕΙΑ» για τη μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατάξεις» 
με τις οποίες αντικαταστάθηκε το άρθρο 26 του Π. Δ/τος 
410/95 (Δημοτικός και Κοινοτικός Κώδικας). 

2. Τις διατάξεις του άρθρου 203 του Π.Δ410/1995 «Δη¬ 
μοτικός και Κοινοτικός Κώδικας» σε συνδυασμό με τις 
διατάξεις των άρθρων 3 και 4 της Κ.Υ.Α Π2β/2627/ 
17.7.1997 (ΦΕΚ 673/30.7.1997, τ.Β'). 

3. Την 1652/28.1.1998 (Φ.Ε.Κ 148/Β720.2.1998) απόφασή 
μας με την οποία συστήθηκε ίδιο Δημοτικό Νομικό Πρόσω¬ 
πο Δημοσίου Δικαίου στον Δήμο Ναυπάκτου με την επωνυ¬ 
μία: «1ος Δημοτικός Παιδικός Σταθμός Ναυπάκτου», 

4. Την 1654/28.1.1998 (Φ.Ε.Κ 148/Β720.2.1998) απόφασή 
μας με την οποία συστήθηκε ίδιο Δημοτικό Νομικό Πρόσω¬ 
πο Δημοσίου Δικαίου στον Δήμο Ναυπάκτου με την επωνυ¬ 
μία: «2ος Δημοτικός Παιδικός Σταθμός Ναυπάκτου», 

5. Την 1653/28.1.1998 (Φ.Ε.Κ 148/Β720.2.1998) απόφασή 
μας με την οποία συστήθηκε ίδιο Δημοτικό Νομικό Πρόσω¬ 
πο Δημοσίου Δικαίου στον Δήμο Ναυπάκτου με την επωνυ¬ 
μία: «3ος Δημοτικός Παιδικός Σταθμός Ναυπάκτου», 

6. Την 5910/17.4.2000 (Φ.Ε.Κ 585/Β727.4.2000) απόφα¬ 
σή μας με την οποία συστήθηκε ίδιο Δημοτικό Νομικό 
Πρόσωπο Δημοσίου Δικαίου στον Δήμο Ναυπάκτου με 
την επωνυμία: «4ος Δημοτικός Παιδικός Σταθμός Δ.Δ Λυ- 
γιάς Ναυπάκτου», 

7. Την 1651/28.1.1998 (Φ.Ε.Κ 148/Β720.2.1998) απόφα¬ 
σή μας με την οποία συστήθηκε ίδιο Δημοτικό Νομικό 
Πρόσωπο Δημοσίου Δικαίου στον Δήμο Ναυπάκτου με 
την επωνυμία: «1ος Δημοτικός Βρεφονηπιακός Σταθμός 
Ναυπάκτου», 

8. Την 259/2002 απόφαση του Δημοτικού Συμβουλίου 
του Δήμου Ναυπάκτου που λήφθηκε νομότυπα, και με την 
οποία αποφασίστηκε η συγχώνευση των ανωτέρω Δημο¬ 
τικών Ν.Π.Δ.Δ σε ένα ενιαίο, με την επωνυμία «Δημοτικοί 
Παιδικοί - Βρεφονηπιακοί Σταθμοί Δήμου Ναυπάκτου». 

9. Την 241 /οικ/18.8.1998 απόφαση του Γ.Γ. Περιφέρει¬ 
ας Δυτικής Ελλάδας «Μεταβίβαση αρμοδιοτήτων και πα¬ 
ροχή εξουσιοδότησης υπογραφής αποφάσεων, εγγρά¬ 
φων κ.λ.π» (ΦΕΚ939/1.9.98, τ.Β'), αποφασίζουμε: 

Α) Την συγχώνευση των: α) 1ου Δημοτικού Παιδικού 
Σταθμού Δήμου Ναυπάκτου, β) 2ου Δημοτικού Παιδικού 
Σταθμού Δήμου Ναυπάκτου, γ) 3ου Δημοτικού Παιδικού 
Σταθμού Δήμου Ναυπάκτου, δ) 4ου Δημοτικού Παιδικού 
Σταθμού Δ.Δ Λυγιάς Δήμου Ναυπάκτου, ε) 1ου Δημοτι¬ 
κού Βρεφονηπιακού Σταθμού Δήμου Ναυπάκτου, σε ένα 
ενιαίο Δημοτικό Νομικό Πρόσωπο Δημοσίου Δικαίου με 
την επωνυμία «Δημοτικοί Παιδικοί - Βρεφονηπιακοί Σταθ¬ 
μοί Δήμου Ναυπάκτου», ως εξής: 

1. Σκοπός του Ν.Π.Δ.Δ είναι: 

α) Η λειτουργία των δημοτικών παιδικών - βρεφονηπια¬ 
κών σταθμών Ναυπάκτου, των νυν λειτουργούντων και 
όσων στο μέλλον θα προστεθούν 


β) Η προστασία, η ημερήσια διατροφή, διαπαιδαγώγη¬ 
ση και ψυχαγωγία των νηπίων, τα οποία δεν μπορούν να 
έχουν στο οικογενειακό τους περιβάλλον την απαραίτητη 
φροντίδα, λόγω απασχόλησης των εργαζομένων γονέων 
τους ή άλλων κοινωνικών αιτιών. 

γ) Η εν γένει φροντίδα των βρεφών και παιδιών του δή¬ 
μου. 

2. Όργανα Διοίκησης 

Το Ν.Π.Δ.Δ διοικείται από εννεαμελές (9) διοικητικό 
συμβούλιο που αποτελείται από: 

α) Τον δήμαρχο ή άλλο αιρετό ή μη μέλος που ορίζεται 
από το δήμαρχο ως πρόεδρο 
β) Πέντε (5) Δημοτικούς Συμβούλους που ορίζονται από 
το δημοτικό συμβούλιο με τους αναπληρωτές τους 
γ) Ένα (1) εκπρόσωπο των γονέων με τον αναπληρωτή 
του που τους ορίζει το Δημοτικό Συμβούλιο 
δ) Ένα (1) εκπρόσωπο των εργαζομένων με τον ανα¬ 
πληρωτή του που τους ορίζει η Γ ενική συνέλευση των ερ¬ 
γαζομένων 

ε) Ένα (1) δημότη με τον αναπληρωτή του που τους ορί¬ 
ζει το Δημοτικό συμβούλιο 

Τον πρόεδρο, όταν απουσιάζει ή κωλύεται, τον αναπλη¬ 
ρώνει ο αντιπρόεδρος, ο οποίος εκλέγεται από το διοικη¬ 
τικό συμβούλιο μεταξύ των μελών του, κατά την πρώτη 
συνεδρίαση του. 

Η θητεία του διοικητικού συμβουλίου ακολουθεί την δη¬ 
μοτική περίοδο. 

Το διοικητικό συμβούλιο φροντίζει για την επιτυχία του 
σκοπού του νομικού προσώπου, διαχειρίζεται τη περιου¬ 
σία του και γενικά τα συμφέροντα του και διοικεί, επο¬ 
πτεύει και ελέγχει όλη τη λειτουργία του, που την καθορί¬ 
ζουν οι σχετικές διατάξεις του ΔΚΚ (ΠΔ 410/1995), όπως 
ισχύουν κάθε φορά για «Δημοτικά Νομικά Πρόσωπα» κα¬ 
θώς και τα προεδρικά διατάγματα και οι υπουργικές απο¬ 
φάσεις που εκδίδονται σε εκτέλεσή τους. 

Το διοικητικό συμβούλιο μπορεί με απόφαση του να 
αναθέτει σε μέλη του την επιμέλεια ορισμένων τομέων 
της δραστηριότητας του καθώς επίσης και να συστήνει 
επιτροπές στις οποίες μπορεί να συμμετέχουν και ιδιώτες 
εθελοντές που δεν είναι μέλη του, με σκοπό την καλύτερη 
επιδίωξη του σκοπού του. 

3. Λειτουργία του διοικητικού συμβουλίου 

Το Δ.Σ συνεδριάζει τακτικά, ύστερα από πρόσκληση 
του προέδρου και υπό την προεδρεία του. 

Ο Πρόεδρος μπορεί να συγκαλείτο Δ.Σ και όποτε θεω¬ 
ρεί ότι αυτό επιβάλλεται, ή όταν ζητηθεί από την πλειο- 
ψηφίατων μελών του. 

Οι αποφάσεις λαμβάνονται με την απόλυτη πλειοψηφία 
των παρόντων μελών του. Σε ισοψηφία υπερισχύει η ψή¬ 
φος του προέδρου. 

Τα πρακτικά των συνεδριάσεων του Δ.Σ και οι αποφά¬ 
σεις του καταχωρούνται με χρονολογική σειρά σε ειδικό 
βιβλίο που είναι αριθμημένο και μονογραφημένο από τον 
πρόεδρο, τηρούνται δε με την φροντίδα και την ευθύνη 
του γραμματέα του διοικητικού συμβουλίου και υπογρά¬ 
φονται από αυτόν και τον πρόεδρο καθώς και από όλα τα 
μέλη του Δ.Σ που μετείχαν στη συνεδρίαση αυτού κατά 
την αρχή της επόμενης συνεδρίασης αυτού, όπου γίνεται 
η επικύρωση, ύστερα από ανάγνωσή τους. Το Δ.Σ βρίσκε¬ 
ται σε απαρτία εφόσον είναι παρόντες το ήμισυ του αριθ¬ 
μού των μελών πλέον ενός, συμπεριλαμβανομένου και 
του προέδρου. 

4. Εκπροσώπηση 

Το Νομικό πρόσωπο εκπροσωπείται ενώπιοντωνπάσης 
(ρύσεως και δικαιοδοσίας δικαστηρίων και δημοσίων και 
διοικητικών εν γένει αρχών, καθώς και στις συναλλαγές 
του με φυσικά και νομικά πρόσωπα από τον πρόεδρο του 
Δ.Σ τον οποίο όταν απουσιάζει ή κωλύεται τον αντικαθι¬ 
στά ο αντιπρόεδρος. 

5. Αρμοδιότητες του προέδρου 

Ο πρόεδρος του Δ.Σ συγκαλείτο διοικητικό συμβούλιο 
σε συνεδρίαση και προεδρεύει αυτού, προΐσταται στις 
υπηρεσίες του και ασκεί τη γενική εποπτεία και τον έλεγ¬ 
χο της λειτουργίας του, εκπροσωπεί το Νομικό πρόσωπο 
όπως αναφέρεται στο προηγούμενο άρθρο και φροντίζει 
για τα συμφέροντα αυτού, σύμφωνα με τις διατάξεις των 
νόμων και με τις αποφάσεις του Δ.Σ. Παραγγέλλει μαζί με 
το Δ.Σ την πληρωμή των εξόδωντου προϋπολογισμού και 
κάθε άλλη έκτακτη δαπάνη και φροντίζει για την τήρηση 
ακριβώς των διατάξεων που ισχύουν κάθε φορά και ανα- 
φέρονται στα δημοτικά νομικά πρόσωπα. Εισηγείται στο 
Δ.Σ τα θέματα που πρέπει να συζητηθούν και να ληφθούν 
πάνω σ’ αυτά αποφάσεις και εκτελεί αυτές. Θεωρεί και 
υπογράφει όλα τα έγγραφα που εξέρχονται, τα αποδει¬ 
κτικά στοιχεία των εισπράξεων, τα εντάλματα των πληρω¬ 
μών και τις μισθοδοτικές καταστάσεις του προσωπικού. 
Υπογράφει επίσης καιτα πρακτικά των συνεδριάσεωντου 
Δ.Σ μαζί με το Γραμματέα. 

6. Κανονισμοί 

Με απόφαση του δημοτικού συμβουλίου, που εγκρίνε- 
ται από το Γ.Γ. Περιφέρειας, συντάσσεται ο κανονισμός 
λειτουργίας του νομικού προσώπου. 

Μέχρι τη σύνταξη του νέου κανονισμού, το νομικό πρό¬ 
σωπο συνεχίζει να λειτουργεί σύμφωνα με τον υφιστάμε¬ 
νο κανονισμό λειτουργίας. 

7. Οικονομική διαχείριση 

Εφαρμόζονται αναλογικά οι διατάξεις, που ισχύουν για 
τους δήμους, εφόσον το νομικό πρόσωπο επιχορηγείται 
από το κράτος, η επιχορήγηση αυτή εγγράφεται χωριστά 
στα έσοδα του προϋπολογισμού. Αν αυτή παρέχεται στο 
νομικό πρόσωπο για την εκπλήρωση ειδικού σκοπού, εγ- 
γράφεται αντίστοιχη πίστωση για το σκοπό αυτό ιδιαιτέ¬ 
ρως στα έξοδα του προϋπολογισμού. 

8. Προϋπολογισμός- Απολογισμός 

Ο προϋπολογισμός - απολογισμός καταρτίζεται από το 
Δ.Σ και εγκρίνεται με απόφαση του δημοτικού συμβουλί¬ 
ου, η οποία υπόκειται στον έλεγχο των πράξεων των δη¬ 
μοτικών συμβουλίων, σύμφωνα με τις εκάστοτε ισχύου- 
σες διατάξεις. 

9. Εκτέλεση έργων- Προμήθειες 

Γίνονται από το νομικό πρόσωπο πάντα, σύμφωνα με τις 
ισχύουσες κάθε φορά διατάξεις περί προμηθειών και 
εκτέλεσης έργων των Ο.Τ.Α 

10. Πόροι και περιουσία 

Οι πόροι του Νομικού προσώπου είναι: 

α) Ετήσια επιχορήγηση από διάφορες κρατικές πηγές 

β) Ετήσια επιχορήγηση του δήμου 

γ) Κάθε είδους εισφορές, δωρεές, κληρονομιές, κληρο¬ 
δοσίες, συνδρομές κλπ 

δ) Εισπράξεις από το αντίτιμο των υπηρεσιών που πα¬ 
ρέχει το Νομικό πρόσωπο 

ε) Η κινητή και ακίνητη περιουσία των οποία χρησιμο¬ 
ποιούσαν οι πρώην κρατικοί σταθμοί και μεταβιβάστηκε 
στα δημοτικά νομικά πρόσωπα σύμφωνα με το άρθρο 42 
παρ. 4του Ν. 2218/1994 


στ) Κάθε άλλη νόμιμη πρόσοδος μη κατονομαζόμενη ει¬ 
δικά πιο πάνω 

11. Σφραγίδα 

Το Ν.Π.Δ.Δ έχει σφραγίδα στρογγυλή που αποτελείται 
από τρεις ομόκεντρους κύκλους. Στον εσωτερικό κύκλο 
φέρει έμβλημα της Ελληνικής Δημοκρατίας. Στον μεσαίο 
κύκλο την επωνυμία του νομικού προσώπου και στον εξω¬ 
τερικό κύκλο τις λέξεις «ΕΛΛΗΝΙΚΗ ΔΗΜΟΚΡΑΤΙΑ» (Άρ¬ 
θρο 10ΔΚΚ) 

12. Γενικές διατάξεις 

α) Οι αρμοδιότητες του διοικητικού συμβουλίου, οι συ¬ 
νεδριάσεις, οι αρμοδιότητες του προέδρου, το δικαίωμα 
εγγραφής, οι όροι για την διακοπή φιλοξενίας, η μεταφο¬ 
ρά παιδιών, οι ώρες λειτουργίας, τα τμήματα, η ιατρική 
παρακολούθηση, ημερήσια απασχόληση των παιδιών, η 
διατροφή των παιδιών, το προσωπικό και κάθε ζήτημα 
σχετικό με τη λειτουργία του Ν.Π.Δ.Δ ρυθμίζονται ειδικό¬ 
τερα με τον κανονισμό λειτουργίας που θα ψηφιστεί από 
το δημοτικό συμβούλιο. 

β) Το νέο Νομικό πρόσωπο υπεισέρχεται αυτοδικαίως 
και χωρίς καμία άλλη διατύπωση σε όλα τα δικαιώματα και 
τις υποχρεώσεις των συγχωνευθέντων Νομικών Προσώ¬ 
πων εξομοιούμενο με καθολικό διάδοχο. 

γ) Οι εκκρεμείς δίκες συνεχίζονται από το νέο Νομικό 
πρόσωπο χωρίς ειδικότερη διατύπωση για τη συνέχιση 
από αυτό. 

δ) Τέλος το Νομικό Πρόσωπο και οι αποφάσεις του διοι¬ 
κητικού συμβουλίου υπάγονται στην εποπτεία του δήμου 
Ναυπάκτου σύμφωνα με το άρθρο 198 Π.Δ 410/1995 (ΔΚΚ) 

13. Διάλυση 

Το Ν.Π.Δ.Δ καταργείται σύμφωνα με τις διατάξεις του 
άρθρου 201 ΠΔ410/1995 (ΔΚΚ) που ισχύουν για τα δημο¬ 
τικά νομικά πρόσωπα. 

14. Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του κρατικού προϋπολογισμού σύμφωνα 
με τις διατάξεις του άρθρου 26 παρ. 6 του ΠΔ 410/1995, 
όπως αυτό τροποποιήθηκε με το άρθρο 12 του νέου νόμου 
2880/2001, το ύψος της οποίας δεν μπορεί να προβλεφθεί. 

15. Τελική διάταξη 

Για κάθε άλλη λεπτομέρεια που δεν προβλέπεται στην 
παρούσα εφαρμόζονται οι αντίστοιχες διατάξεις του Ν. 
2880/2001 και του άρθρου 203 του ΠΔ 410/1995 και ρυθ¬ 
μίζεται με απόφαση του δημοτικού συμβουλίου, ύστερα 
από αιτιολογημένη πρόταση του διοικητικού συμβουλίου 
του νομικού προσώπου και στηριζόμενη στο Νόμο. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μεσολόγγι, 17 Δεκεμβρίου 2002 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

(3) 

Απόκτηση της Ελληνικής ιθαγένειας από τον ομογενή 
Ντιμιτόβ Πανκράτ του Αλεξέϊ και της Αλεξάνδρας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Με την 13413/11.12.2002 απόφαση της Γενικής Γραμ- 
ματέως Περιφέρειας Δυτική Μακεδονίας, που εκδόθηκε 

σύμφωνα μετις διατάξειςτου άρθρου 1 του Ν.2790/2000 
(ΦΕΚ 24 Τ.Α «Αποκατάσταση των παλιννοστούντων ομο¬ 
γενών από την τέως Σοβ. Ένωση και άλλες διατάξεις» και 
του άρθρου 76 του Ν.2910/2001 (ΦΕΚ 91/ΤΑ'), γίνεται 
αποδεκτή η από 2.8.2002 αίτηση του ομογενούς Ντιμιτόβ 
Πανκράττου Αλεξέϊπερί αποκτήσεως της Ελληνικής Ιθα¬ 
γένειας και εγκρίνεται ο εξελληνισμός του κυρίου ονόμα¬ 
τος και του επωνύμου του από Πανκράτ Ντιμιτόβ σε Πα- 
γκράτιος Δημητριάδης. 

Με εντολή Γενικής Γραμματέα Περιφέρειας 
Ο Διευθυντής 

ΧΑΡΑΛΑΜΠΟΣ ΧΑΤΖΗΣΑΒΒΑΣ 

-♦- 

(4) 

Απόκτηση της Ελληνικής ιθαγένειας από τον ομογενή 
Μπουντακώβ Βαλάντια του Δαμιανού και της Μάρ¬ 
θας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Με την 13412/11.12.2002 απόφαση της Γενικής Γραμ- 
ματέως Περιφέρειας Δυτικής Μακεδονίας, που εκδόθη- 
κε σύμφωνα με τις διατάξεις του άρθρου 1 του 
Ν.2790/2000 (ΦΕΚ 24 Τ.Α) «Αποκατάσταση των παλιν- 
νοστούντων ομογενών από την τέως Σοβ. Ένωση και 
άλλες διατάξεις» και του άρθρου 76 του Ν.2910/2001 
(ΦΕΚ 91/ΤΑ'), γίνεται αποδεκτή η από 18.11.2002 αίτη¬ 
ση του ομογενούς Βαλάντια Μπουντακώβ του Δαμιανού 
περί αποκτήσεως της Ελληνικής Ιθαγένειας και εγκρί- 
νεται ο εξελληνισμός του κυρίου ονόματος και του επω¬ 
νύμου του από Βαλάντια Μπουντακώβ σε Βλαδίμηρος 
Μπουνταχίδης. 

Με εντολή Γ ενικής Γ ραμματέα Περιφέρειας 
Ο Διευθυντής 

ΧΑΡΑΛΑΜΠΟΣ ΧΑΤΖΗΣΑΒΒΑΣ 

-♦- 

(5) 

Απόκτηση της Ελληνικής ιθαγένειας από την ομογενή 
Καλάίτσεβα Σαρινγκιούλ του Δανιήλ και της Ευγενίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Με την 13411/11.12.2002 απόφαση της Γενικής Γραμ- 
ματέως Περιφέρειας Δυτική Μακεδονίας, που εκδόθη- 
κε σύμφωνα με τις διατάξεις του άρθρου 1 του 
Ν.2790/2000 (ΦΕΚ 24 Τ.Α) «Αποκατάσταση των παλιν- 
νοστούντων ομογενών από την τέως Σοβ. Ένωση και 
άλλες διατάξεις» και του άρθρου 76 του Ν.2910/2001 
(ΦΕΚ 91 /ΤΑ ), γίνεται αποδεκτή η από 23.9.2002 αίτηση 
της ομογενούς Σαρινγκιούλ Καλάίτσεβα του Δανιήλ πε¬ 
ρί αποκτήσεως της Ελληνικής Ιθαγένειας και εγκρίνεται 
ο εξελληνισμός του κυρίου ονόματος καιτου επωνύμου 
της από Σαρινγκιούλ Καλάίτσεβα σε Σοφία Καλαϊτσί- 
δου. 

Με εντολή Γ ενικής Γ ραμματέα Περιφέρειας 
Ο Διευθυντής 

ΧΑΡΑΛΑΜΠΟΣ ΧΑΤΖΗΣΑΒΒΑΣ 


Αριθ. 14015 (6) 

Σύσταση αμιγούς Δημοτικής Επιχείρησης στο Δήμο Αθα- 
μανίας Ν. Άρτας με την επωνυμία «Αναπτυξιακή επι¬ 
χείρηση Δήμου Αθαμανίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 277, έως 284 του Δ.Κ.Κ (Π.Δ 
410/95). 

2. Τις διατάξεις του Ν.2503/97 (ΦΕΚ 107/30.5.1997). 

3. Την 93/2000 απόφαση του Δ.Στου Δήμου Αθαμανίας, 
περί σύστασης Αναπτυξιακής Επιχείρησης στο Δήμο 
Αθαμανίας. 

4. Την πλήρη οικονομοτεχνική μελέτη. 

5. Την αρ. 20921/2001 (ΦΕΚ 1271/Β/2001) απόφαση του 
Γ ενικού Γ ραμματέα Περιφέρειας Ηπείρου περί ανάθεσης - 
άσκησης αρμοδιοτήτων στο Γενικό Διευθυντή, αποφασί¬ 
ζουμε: 

Άρθρο 1 

Συνιστάται στο Δήμο Αθαμανίας του Νομού Άρτας Αμι¬ 
γής Δημοτική Επιχείρηση με την επωνυμία «ΑΝΑΠΤΥΞΙΑ¬ 
ΚΗ ΕΠΙΧΕΙΡΗΣΗ ΔΗΜΟΥ ΑΘΑΜΑΝΙΑΣ», ως ίδιο Νομικό 
Πρόσωπο Ιδιωτικού Δικαίου το οποίο διέπεται από τις δια¬ 
τάξεις των άρθρων 277 έως 284, 287, 291 και 304του Π.Δ 
410/1995. 

Άρθρο 2 

ΕΔΡΑ ΤΗΣ ΕΠΙΧΕΙΡΗΣΗΣ 

Έδρα της επιχείρησης ορίζεται ο Δήμος Αθαμανίας του 
Ν. Άρτας. Τα Γραφεία της επιχείρησης θα εγκαταστα¬ 
θούν στο Δημοτικό Κατάστημα που βρίσκεται στο Βουρ- 
γαρέλι Άρτας. 

Χωρίς τροποποίηση του παρόντος καταστατικού,πα¬ 
ραρτήματα της επιχείρησης είναι δυνατό να στεγάζονται 
σε Γ ραφεία των Τοπικών Διαμερισμάτων του Δήμου,συ¬ 
γκεκριμένες δε δραστηριότητές της είναι δυνατόν να 
πραγματοποιούνται σε χώρους παραχωρημένους από το 
Δήμο ή από άλλους τοπικούς φορείς. 

Άρθρο 3 

ΣΚΟΠΟΙ ΤΗΣ ΕΠΙΧΕΙΡΗΣΗΣ 

Στους σκοπούς της επιχείρησης περιλαμβάνονται: 

Να υλοποιεί προγράμματα κατάρτισης σε συνεργασία 
με αρμόδιους εξειδικευμένους φορείς ΚΕΚ και να παρέχει 
ειδικό εκπαιδευτικό έργο σε παιδιά και ενήλικες που θα 
αναβαθμίζει το ανθρώπινο δυναμικό,θα προωθεί τον πολι¬ 
τισμό και τις τέχνες με στόχο την τοπική ανάπτυξης. Επί¬ 
σης να διοργανώνει επιμορφωτικά σεμινάρια για νέους και 
άνεργους της περιοχής ή και επαγγελματίες, σε εξειδι- 
κευμένα θέματα της δραστηριότητάς τους και σε τομείς 
που έχουν ανάπτυξη στην περιοχή (Γεωργία, Κτηνοτρο¬ 
φία, Αγροτουρισμός κλπ.). Επίσης να διοργανώνει εκπαι¬ 
δευτικές,καλλιτεχνικές και ψυχαγωγικές δραστηριότητες. 

Να εκμεταλλεύεται και να αξιοποιεί την ακίνητη περιου¬ 
σία του Δήμου και τα κληροδοτήματάτου. 

Η ανάληψη και η εκτέλεση τεχνικών έργων, βελτίωσης 
και συντήρησης καθώς και η εκπόνηση των αντιστοίχων 
μελετών υλοποίησής τους, αμιγώς ή κατ’ ανάθεση του 
Δήμου Αθαμανίας, σύμφωνα με την ισχύουσα νομοθεσία 
για την εκτέλεση έργων των Ο.Τ.Α. 

Η εκπόνηση αναπτυξιακών και οποιασδήποτε άλλης 
μορφής και αντικειμένου μελετών, καθώς και η διεξάγω- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


21199 


γή ερευνών.Οι προαναφερθείσες μελέτες και έρευνες θα 
εκπονούνται, στο βαθμό που είναι δυνατόν, από τις Υπη¬ 
ρεσίες της Επιχείρησης ή από εξειδικευμένους μελετητές 
με τους οποίους θα συμβάλλεται, κατά περίπτωση, η επι¬ 
χείρηση. 

Η εκπόνηση των ανωτέρω μελετών και ερευνών πραγ¬ 
ματοποιείται αμιγώς ή κατ’ ανάθεση από το Δήμο Αθαμα- 
νίας, εντός των ορίων της ισχύουσας νομοθεσίας. 

Η επιχείρηση μέχρι την επαρκή στελέχωσή της αλλά πι¬ 
θανώς και κατόπιν αυτής, είναι δυνατό να επιλέξει ως σύμ¬ 
βουλο έναν εξειδικευμένο επιστήμονα σε θέματα ανάπτυ¬ 
ξης και οργάνωσης. 

Η απευθείας ανάθεση έργων και μελετών είναι δυνα¬ 
τή,αρκεί να μην αντίκειται στη νομοθεσία που, κατά περί¬ 
πτωση, ισχύει. 

Η επιχείρηση έχει τη δυνατότητα συμμετοχής της στις 
δημοπρασίες του Δήμου και Δημοτικών Επιχειρήσεων 
της περιοχής προκειμένου για έργα και μελέτες με Προϋ¬ 
πολογισμούς εκτός των ορίων της δυνατότητας ανάθε- 
σης. 

Να παρέχει υπηρεσίες και να υλοποιεί προγράμματα 
για τους επισκέπτες και τους κατοίκους με ειδικές ανά¬ 
γκες και για τα άτομα της τρίτης ηλικίας. 

Να αξιοποιεί προγράμματα της Ευρωπαϊκής Ένωσης 
αμιγώς ή σε συνεργασία με άλλους οργανισμούς και φο¬ 
ρείς του δημοσίου, των Ο.Τ.Α.,του ιδιωτικού τομέα αλλά 
και του ίδιου του δημοσίου. Να αξιοποιεί Εθνικούς πό¬ 
ρους από την Ευρωπαϊκή Ένωση (Κοινοτικές πρωτοβου¬ 
λίες και Εθνικά συγχρηματοδοτούμενα προγράμματα για 
αναπτυξιακούς σκοπούς). 

Να συνεργάζεται με άλλες αναπτυξιακές επιχειρήσεις 
και να μετέχει σε διάφορα σχήματα διαδημοτικής συνερ¬ 
γασίας, διαδημοτικές επιχειρήσεις, Λ.Ε. σε τοπικό επίπε¬ 
δο και σε επίπεδο Νομού. 

Να πληροφορεί και να ενημερώνει τους δημότες σε Ευ¬ 
ρωπαϊκά προγράμματα και να παρέχει συμβουλές σε 
επαγγελματικές ομάδες δημοτών (Γεωργοί, Κτηνοτρό- 
φοι κλπ) σε θέματα οργάνωσης και ανάπτυξης των δρα¬ 
στηριοτήτων τους. 

Ναυλοποιείγενικάπρογράμματαπου βοηθούντοΔήμο 
στο αναπτυξιακό του έργο και κυρίως να προωθεί προ¬ 
γράμματα της Ευρωπαϊκής Ένωσης. 

Να δημιουργεί,να αξιοποιεί και να λειτουργεί τουριστι¬ 
κές μονάδες κάθετύπου. 

Να δραστηριοποιείται στην εξεύρεση πόρων για την 
επίτευξη των σκοπών του Δήμου. 

Να λειτουργεί και να εκμεταλλεύεται εκθεσιακούς χώ¬ 
ρους, χώρους πολιτιστικών και κοινωνικών δραστηριοτή¬ 
των και γενικά χώρους εξυπηρέτησης του κοινού. 

Να προβάλλει και να προωθείτο προϊόντα της περιοχής 

Να αξιοποιεί και να αναδεικνύει τους παραδοσιακούς 
οικισμούς, τα ιστορικά και φυσικά μνημεία και εν γένειτην 
πολιτιστική κληρονομιά της περιοχής. 

Να αναλαμβάνει πρωτοβουλίες πολιτιστικού και κοινω¬ 
νικού χαρακτήρα. 

Να υλοποιεί προγράμματα που βοηθούν στην ανάπτυξη 
του πρωτογενούς τομέα στο Δήμο, με τη δημιουργία γρα¬ 
φείου αγροτικής ανάπτυξης. 

Να οργανώσει γραφείο επικοινωνίας για τους απόδη¬ 
μους δημότες του εσωτερικού και του εξωτερικού. 

Να δημιουργήσει και να εκμεταλλευτεί αναψυκτήρια, 
κατασκηνώσεις, αθλητικά κέντρα, τουριστικά περίπτε¬ 
ρα κλπ. 


Να οργανώσει προγράμματα μαζικού αθλητισμού. 

Να επιμορφώσει και να καταρτίζει τους κατοίκους της 
περιοχής, να βοηθά τους ανέργους να συμμετάσχουν 
στην αγορά εργασίας και να παρέχει ειδικές υπηρεσίες σε 
άτομα που έχουν ανάγκη. 

Να συνεισφέρει με κάθε δυνατό τρόπο και μέσο στην 
αντιμετώπιση έκτακτων αναγκών και καταστροφών. 

Να αξιοποιεί και να εκμεταλλεύεται τους πλουτοπαρα- 
γωγικούς πόρους της περιοχής. 

Να συμβουλεύει και να βοηθά τον Δήμο σε δραστηριό¬ 
τητες όπως: καθαριότητα, διαχείριση απορριμμάτων, εκ¬ 
μετάλλευση κοινοχρήστων χώρων κλπ. 

Να δημιουργεί τις κατάλληλες υποδομές για την αγρο- 
τουριστική ανάπτυξη της περιοχής και να συμμετάσχει 
στην υλοποίηση των κατάλληλων επενδύσεων που εξα¬ 
σφαλίζουν την αξιοποίηση των σχετικών πλουτοπαραγω- 
γικών πόρων έλξης της περιοχής (μνημεία, φυσικό περι¬ 
βάλλον κλπ). 

Να συμβάλλει στην ίδρυση επιχειρήσεων αμιγώς ή σε 
συνεργασία με άλλους φορείς για την άσκηση επιχειρη¬ 
ματικών δραστηριοτήτων, έτσι ώστε να αξιοποιούνται με 
τον αποτελεσματικότερο και επωφελέστερο τρόπο οι 
πλουτοπαραγωγικοί πόροι του Δήμου. 

Να αναπτύσσει κερδοσκοπικές δραστηριότητες και να 
επανεπενδύει τα πραγματοποιηθέντα κέρδη σε κοινωφε¬ 
λής σκοπούς και γενικά να ασκεί οποιαδήποτε δραστη¬ 
ριότητα συμβάλλει στην πρόοδο, προβολή και ανάπτυξη 
της περιοχής. 

Άρθρο 4 

ΔΙΟΙΚΗΣΗ ΚΑΙ ΕΚΠΡΟΣΩΠΗΣΗ 
ΤΗΣ ΕΠΙΧΕΙΡΗΣΗΣ 

Η επιχείρηση διοικείται από πενταμελές Διοικητικό Συμ¬ 
βούλιο,του οποίου τα μέλη ορίζονται,συμπεριλαμβανο¬ 
μένων και των αναπληρωτών τους,από το Δημοτικό Συμ¬ 
βούλιο. 

Από τα μέλη του Διοικητικού Συμβουλίου τα τρία (3) εί¬ 
ναι αιρετοί εκπρόσωποι του Δήμου (Δημοτικοί Σύμβου¬ 
λοι), δύο εκ των οποίων θα προέρχονται από την ομάδα 
τηςπλειοψηφίας και ένας απάτην ομάδα της μειοψηφίας. 
Τα υπόλοιπα δύο (2) μέλη θα είναι κάτοικοι της περιοχής 
ή δημότες,που έχουν πείρα και γνώσεις σχετικές με το 
αντικείμενο και τους σκοπούς της επιχείρησης. 

Η θητεία του Διοικητικού Συμβουλίου της επιχείρησης 
ακολουθεί τη θητεία του Δημοτικού Συμβουλίου. 

Η επιχείρηση εκπροσωπείται από τον Πρόεδρο του Δ.Σ, 
τον οποίο απάντα ή κωλυόμενο αναπληρώνει ο Αντιπρόε¬ 
δρος. 

Το Δ.Σ. είναι δυνατό με αποφάσεις του να παρέχει ειδι¬ 
κές εξουσιοδοτήσεις σε μέλη του ή σε τρίτους για συγκε¬ 
κριμένες και σαφώς περιγραφόμενες εργασίες 

Άρθρο 5 

ΔΙΑΡΚΕΙΑ ΤΗΣ ΕΠΙΧΕΙΡΗΣΗΣ 

Η διάρκεια της επιχείρησης είναι τριάντα (30) έτη, αρ- 
χόμενη από τη δημοσίευση της απόφασης αυτής στην 
εφημερίδα της κυβέρνησης (Φ.Ε.Κ.). 

Η ανωτέρω οριζόμενη διάρκεια είναι δυνατόν να παρα- 
ταθεί για χρόνο που θα αποφασίσει το Διοικητικό Συμ¬ 
βούλιο και θα εγκριθεί από το Δημοτικό Συμβούλιο, σύμ¬ 
φωνα με την ισχύουσα Νομοθεσία καιτηντήρησητων κα¬ 
νόνων δημοσιότητας. 

Άρθρο 6 

ΚΕΦΑΛΑΙΟ ΤΗΣ ΕΠΙΧΕΙΡΗΣΗΣ 

Ο Δήμος Αθαμανίας θα εισφέρει στην επιχείρηση με¬ 
τρητά ύψους πέντε εκατομμυρίων(5.000.000) δραχμών, 
τα οποία θα αποτελέσουν καιτο ιδρυτικό κεφάλαιό της, το 
οποίο θα καταβάλλεται τμηματικά καιενπάση περιπτώσει 
σύμφωνα με τις ανάγκες της επιχείρησης. 

Άρθρο 7 

ΠΟΡΟΙ ΤΗΣ ΕΠΙΧΕΙΡΗΣΗΣ 

Πόροι της επιχείρησης θα είναι: 

Τα έσοδα από την εκπόνηση μελετών καθώς και την 
εκτέλεση και επίβλεψη τεχνικών έργων. 

Τα έσοδα από τη διοργάνωση εκδηλώσεων κάθε μορ¬ 
φής και χαρακτήρα. 

Τα έσοδα από την υλοποίηση επιμορφωτικών σεμινα¬ 
ρίων ή προγραμμάτων επαγγελματικής κατάρτισης 

Τα έσοδα από την άσκηση των δραστηριοτήτωντης που 
περιγράφονται στο παρόν καταστατικό. 

Τα έσοδα από λοιπές εισφορές,δωρεές και επιχορηγή¬ 
σεις. 

Τα έσοδα από την εκμετάλλευση επιχειρηματικών δρα¬ 
στηριοτήτων αμιγώς ή με άλλους φορείς. 

Τ α έσοδα από την εκμετάλλευση της κινητής ή ακίνητης 
περιουσίας που τυχόν της εκχωρηθεί από το Δήμο, άλ¬ 
λους φορείς ή ιδιώτες. 

Κάθε άλλο έσοδο που δεν αναφέρεται ονομαστικά στο 
παρόν, αλλά αποκτάται με νόμιμο και διαφανή τρόπο. 

Άρθρο 8 

ΛΥΣΗ ΚΑΙ ΕΚΚΑΘΑΡΙΣΗ ΤΗΣ ΕΠΙΧΕΙΡΗΣΗΣ 

Η επιχείρηση διαλύεται: 

Όταν λήξει η διάρκεια της και δεν παραταθεί έγκαιρα 
και τυπικά η λειτουργία της. 

Με απόφαση του Δημοτικού Συμβουλίου, που λαμβάνε- 
ται με την απόλυτη πλειοψηφία των μελών του και από¬ 
φαση της Διεύθυνσης Αυτοδιοίκησης και Αποκέντρωσης 
της Περιφέρειας Ηπείρου. 

Σε περίπτωση πτώχευσης. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
διενεργείται από εκκαθαριστές που ορίζονται με απόφα¬ 
ση του Δημοτικού Συμβουλίου.. 

Στην διαδικασία της εκκαθάρισης διεκπεραιώνονται οι 
εκκρεμείς υποθέσεις της επιχείρησης, εισπράττονται οι 
βεβαιωμένες απαιτήσεις, ρευστοποιείται η ακίνητη και κι¬ 
νητή περιουσία και τέλος εξοφλούνται οι υποχρεώσεις 
της. Τυχόν αρευστοποίητα περιουσιακά στοιχεία του 
ενεργητικού περιέχονται στο Δήμο Αθαμανίας. 

Άρθρο 9 

ΟΡΓΑΝΩΣΗ -ΔΙΑΧΕΙΡΗΣΗ ΕΠΟΠΤΕΙΑ 
ΤΗΣ ΕΠΙΧΕΙΡΗΣΗΣ 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η δια¬ 
χείριση και η εποπτεία της επιχείρησης διέπονται από 
τις σχετικές με τις Δημοτικές Επιχειρήσεις διατάξεις 
του Π.Δ410/95 (Κώδικας Δήμων και Κοινοτήτων) καιτην 
με αριθμό 25027/9.4.84 απόφαση του Υπουργείου Εσω¬ 
τερικών που δημοσιεύθηκε στο Φ.Ε.Κ 244/19.4.1984 
τεύχος Β'. 


Άρθρο 10 

ΜΕΤΑΒΑΤΙΚΕΣ ΔΙΑΤΑΞΕΙΣ 

Οποιαδήποτε μεταβολή στους όρους του παρόντος κα¬ 
ταστατικού απαιτεί την τροποποίησή του και την τήρηση 
της τυπικής διαδικασίας έγκρισης και δημοσίευσης. 

Άρθρο 11 

ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Αθαμα¬ 
νίας ύψους (5.000.000 δραχμών) 14.673,81 ΕΥΡΩ για το 
τρέχον οικονομικό έτος. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Άρτα, 5 Δεκεμβρίου 2002 

Με εντολή Γενικού Γραμματέα Περιφέρειας 
Ο Γ ενικός Διευθυντής 

ΒΑΣΙΛΕΙΟΣ ΜΗΤΣΕΛΟΣ 

-♦- 

Αριθ.13161 (7) 

Σύσταση Νομικού Προσώπου στο Δήμο Αμβρακικού Ν. 
Άρτας με την επωνυμία «Σχολική Επιτροπή Νηπιαγω¬ 
γείου Ανέζας». 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη τις διατάξεις: 

1. Του Άρθρου 203 του Δ. Κ. Κ (ΠΔ 410/95). 

2. Του άρθρου 5 του Ν. 1894/1990 «για την Ακαδημία 
Αθηνών και άλλες εκπαιδευτικές διατάξεις». 

3. Την 132/2002 απόφαση του Δημοτικού Συμβουλίου 
Αμβρακικού, περί σύστασης του ανωτέρω Νομικού Προ¬ 
σώπου. 

4. Ιδιου Νομικού Προσώπου, στην Κοινότητα Ανέζα Νο¬ 
μού Άρτας, με την επωνυμία «Σχολική Επιτροπή Δημοτι¬ 
κού Σχολείου Ανέζας και Νηπιαγωγείου Μύτικα». 

5. Την20921/19.9.2001, απόφασητου Γενικού Γραμμα¬ 
τέα Περιφέρειας Ηπείρου, περί μεταβίβασης αρμοδιοτή¬ 
των και παροχή εξουσιοδότησης υπογραφής αποφάσε¬ 
ων, εγγράφων κ.λ.π «Με εντολή Γ ενικού Γ ραμματέα Περι¬ 
φέρειας», αποφασίζουμε: 

1. Συστήνουμε στο Δήμο Αμβρακικού Νομικό Πρόσωπο 
με την επωνυμία «Σχολική Επιτροπή Νηπιαγωγείου Ανέζας. 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται, για τις λει¬ 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των Σχολικών μονάδων με έπιπλα και σκεύη, με 
βιβλία για την σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για την στήριξη της Διοικητικής λειτουργίας των Σχολικών 
μονάδων. 

3. Το Νομικό Πρόσωπο διοικείται από δμελές Διοικητικό 
Συμβούλιο, αποτελούμενο από: 

α) Έναν (1) Δημοτικό Σύμβουλο ως Πρόεδρο, που θα 
ορίζεται με απόφαση του Δημοτικού Συμβουλίου. 

β) Τον εκάστοτε Διευθυντή του Δημοτικού Νηπιαγωγεί¬ 
ου Ανέζας. 

γ) Τον εκάστοτε εκπρόσωπο του Συλλόγου Γονέων και 
Κηδεμόνων του Νηπιαγωγείου Σχολείου Ανέζας. 

ε) Δύο Δημοτικούς Συμβούλους που θα ορίζονται με 
απόφαση του Δημοτικού Συμβουλίου. 

4. Η θητείατου πρώτου Διοικητικού Συμβουλίου του Νο¬ 
μικού Προσώπου λήγει με τη λήξη της παρούσας Δημοτι¬ 
κής περιόδου. 

Η θητεία των μελών του Διοικητικού Συμβουλίου ακο¬ 
λουθεί τη Δημοτική περίοδο. 

Το Διοικητικό Συμβούλιο εκλέγει Αντιπρόεδρο και 
Γ ραμματέα. 

5. Πόροι του Νομικού Προσώπου είναι: 

α) Ετήσια επιχορήγηση του Κράτους 

β) Ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από αντίτιμο των παρεχομένων πραγμά¬ 
των ή υπηρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα Δικαστήρια 
και σε κάθε άλλη αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται, από 
τον Αντιπρόεδρο. 

Από τις διατάξεις της απόφασης αυτής προκαλείται δα¬ 
πάνη σε βάρος του Προϋπολογισμού του Νομικού Προ¬ 
σώπου της Σχολικής Επιτροπής Νηπιαγωγείου Ανέζας 
του Δήμου Αμβρακικού, το ύψος της οποίας δεν μπορεί να 
προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 12 Δεκεμβρίου 2002 

Ο Γ ενικός Γ ραμματέας Περιφέρειας 

ΠΑΥΛΟΣ ΠΑΠΑΔΟΠΟΥΛΟΣ 

-♦- 

Αριθ. 41.413 (8) 

Τροποποίηση της συστατικής πράξης του δημοτικού νομι¬ 
κού προσώπου με την επωνυμία «9 η Ενιαία Σχολική Επι¬ 
τροπή 7 ου και 14 ου Δημοτικών Σχολικών Καλαμαριάς» σε 
«Σχολική Επιτροπή 7 ου Δημοτικού Σχολείου Καλαμα¬ 
ριάς» στο Δήμο Καλαμαριάς του Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ.410/1995 
(Δ.Κ.Κ.). 

2. Τις διατάξεις του άρθρου 5 του Ν.1894/1990(ΦΕΚ 
110/Α/27.8.1 

3. Τις διατάξεις της παρ. 10 του άρθρου 6 του Ν.2503/ 
1997. 

4. Την 196/1991 απόφαση του Δημοτικού Συμβουλίου 
που αφορούσε τη σύσταση του νομικού προσώπου. 

5. Την 775/2002 απόφαση του Δημοτικού Συμβουλίου 
Καλαμαριάς. 

6. Την απόφαση του Γενικού Γραμματέα Περιφέρειας 
Κεντρικής Μακεδονίας 5631/26.7.2000 (ΦΕΚ 1032/Β/ 
22.8.2000) «Ορισμός εισηγητών και μεταβίβαση εξουσίας 


υπογραφής «Με εντολή Γ ενικού Γ ραμματέα» αποφάσεων 
και άλλων πράξεων στο Γ ενικό Διευθυντή, Διευθυντές και 
προϊσταμένους Τμημάτων και Γ ραφείων των υπηρεσιών 
της Περιφέρειας», όπως αναδημοσιεύτηκε στο ΦΕΚ 
1339/τ.Β/6.11.2000, αποφασίζουμε: 

1. Τροποποιούμε την Ε.Σ. 17.305/1991 απόφαση του 
Νομάρχη Θεσσαλονίκης (ΦΕΚ 399 τ.Β'/11.6.1991) που 
αφορούσε τη σύσταση του νομικού προσώπου με την 
επωνυμία «9 η Ενιαία Σχολική Επιτροπή 7 ου και 14 ου Δημοτι¬ 
κών Σχολείων Καλαμαριάς» η οποία μετονομάζεται σε 
«Σχολική Επιτροπή 7 ου Δημοτικού Σχολείου Καλαμαριάς», 
λόγω συγχώνευσης του 7 ου και του 14 ου Δημοτικών Σχο¬ 
λείων σε ένα Δημοτικό Σχολείο. 

2. Το νομικό πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα κοίτης παρ. 8 
του άρθρου 5του Ν. 1894/1990. 

3. Το νομικό πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Διοικητικού 
Συμβουλίου και όταν αυτός κωλύεται από τον Αντιπρόεδρο. 

4. Κατάτα λοιπά ισχύει η Ε.Σ. 17.305/1991 απόφαση του 
Νομάρχη Θεσσαλονίκης (ΦΕΚ 399 τ.Β'/11.6.1991). 

Κάλυψη δαπάνης: Από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Καλαμαριάς που αντιστοιχεί σε ποσοστό της 
συνολικής πίστωσης ύψους τουλάχιστον 117.388,11 € 
που έχει εγγράφει στον Κ.Α 2/211.9.3 του προϋπολογι¬ 
σμού 2002 για την επιχορήγηση των σχολικών επιτροπών 
προσαρμοζόμενη ανάλογα στα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Δεκεμβρίου 2002 

Ο Γενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-♦- 

(9) 

Χορήγηση άδειας άσκησης επαγγέλματος Κοινωνικού 
Λειτουργού στη Ζαφειροπούλου Νίκη του Χαραλά- 
μπους. 

Η ΝΟΜΑΡΧΗΣ ΑΘΗΝΩΝ 

Με την 4735/25.11.2002 απόφαση της Νομάρχου Αθη¬ 
νών έχει χορηγηθεί στη Ζαφειροπούλου Νίκη του Χαρα- 
λάμπους άδεια ασκήσεως επαγγέλματος Κοινωνικού Λει¬ 
τουργού. 

Η Νομάρχης 
ΕΛΕΝΑΜΠΕΣΜΠΕΑ 

-♦- 

( 10 ) 

Χορήγηση άδειας άσκησης επαγγέλματος Κοινωνικού 
Λειτουργού στο Θωμάίδη - Ζαδέ Κυριάκο του Κων/νου. 

Η ΝΟΜΑΡΧΗΣ ΑΘΗΝΩΝ 

Με την 5246/4.12.2002 απόφαση της Νομάρχου Αθηνών 
έχει χορηγηθεί στο Θωμάίδη - Ζαδέ Κυριάκο του Κων/νου 
άδεια ασκήσεως επαγγέλματος Κοινωνικού Λειτουργού. 

Η Νομάρχης 
ΕΛΕΝΑΜΠΕΣΜΠΕΑ 

( 11 ) 

Χορήγηση άδειας άσκησης επαγγέλματος Κοινωνικού 
Λειτουργού στη Διγενάκη Ελένη του Ηλία. 

Η ΝΟΜΑΡΧΗΣ ΑΘΗΝΩΝ 

Με την 5870/4.12.2002 απόφαση της Νομάρχου Αθη¬ 
νών έχει χορηγηθεί στην Διγενάκη Ελένη του Ηλία άδεια 
ασκήσεως επαγγέλματος Κοινωνικού Λειτουργού. 

Η Νομάρχης 
ΕΛΕΝΑΜΠΕΣΜΠΕΑ 
-♦- 

Αριθ. 20216 (12) 

Καθιέρωση υπερωριακής απασχόλησης και κατανομής 
αυτής στους Υπαλλήλους της Δ/νσης Αγροτικής Ανά¬ 
πτυξης Ν. Δράμας για το έτος 2002. 

Ο ΝΟΜΑΡΧΗΣΔΡΑΜΑΣ 
Έχοντας υπόψη: 

1. Τις Διατάξεις του άρθρου 39 του Ν. 2218/94 ΦΕΚ 90 
τ.Α/13.6.1994. 

2. Τις διατάξεις του άρθρου 35 παρ.7 του Ν. 2738/99 
ΦΕΚ 120 τ.Α/8.9.99. 

3. Τις διατάξεις του άρθρου 15 του Ν. 2592/98 όπως αυ¬ 
τές αντικατέστησαν τις διατάξεις των παρ. 1, 2 του άρ¬ 
θρου 18 του Ν. 2470/97. 

4. Την 2/37190/0026/21.6.2001 αποφ. Υπ. Οικονομικών. 

5. Το 130780/17.12.2002 έγγραφο του Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων (Ο.Π.Ε.Κ.Ε.Π.Ε.), με το οποίο 
μας ανακοινώθηκε η κατανομή πιστώσεων για κάλυψη δα¬ 
πανών υπερωριακής απασχόλησης του προσωπικού των 
Δ/νσεων Αγροτικής Ανάπτυξης για την εφαρμογή του 
προγράμματος ΟΣΔΕ στο Νομό. 

6. Την ανάγκη επιτάχυνσης και ολοκλήρωσης των εργα¬ 
σιών για την εφαρμογή του Ολοκληρωμένου Συστήματος 
Διαχείρισης και Ελέγχων (ΟΣΔΕ) στο Νομό, αποφασίζουμε: 

Εγκρίνουμε την καθιέρωση υπερωριακής απασχόλη¬ 
σης για το μόνιμο προσωπικό της Δ/νσης Αγροτικής Ανά¬ 
πτυξης Ν. Δράμας, το οποίο ασχολήθηκε και θα απασχο¬ 
ληθεί με την εφαρμογή του Ολοκληρωμένου Συστήματος 
Διαχείρισης και Ελέγχων (ΟΣΔΕ) για το χρονικό διάστημα 
που αρχίζει από 1.12.2002 μέχρι 31.12.2002, κατάτις απο¬ 
γευματινές ώρες (14.30-22.00), τις νυχτερινές (22.00- 
06.00), καθώς και όλες τις ώρες των Κυριακών και εξαιρέ¬ 
σιμων ημερών της εβδομάδας. 


2. Ορίζουμε τον αριθμό των υπαλλήλων σε πενήντα πέ¬ 
ντε (55) καιτις ώρες υπερωριακής απασχόλησης ως εξής: 
α) απογευματινές (14.30-22.00) και β) για υπερωριακή 
απασχόληση τις Κυριακές και εξαιρέσιμες ημέρες. 

3. Το ύψος της συνολικής δαπάνης προϋπολογίζεται σε 
7.000 θυΐΌ και θα αντιμετωπισθεί από τις πιστώσεις του 
Υπ. Γεωργίας, με τις οποίες έχει επιχορηγηθεί η Δ/νση 
Αγροτικής Ανάπτυξης Δράμας. 

4. Εξουσιοδοτούμε τον προϊστάμενο της Δ/νσης Αγρο¬ 
τικής Ανάπτυξης Δράμας να συγκροτήσει με αποφάσεις 
του και να εποπτεύσει τα ανάλογα συνεργεία υπερωρια- 
κής απασχόλησης. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 23 Δεκεμβρίου 2002 

Ο Νομάρχης Δράμας 
ΚΩΝ/ΝΟΣ ΕΥΜΟΙΡΙΔΗΣ 

-*- 

(13) 

Παραίτηση από άδεια Μεταλλευτικών Ερευνών της Γενι¬ 
κής Μεταλλευτικής και Μεταλλουργικής Α.Ε. ΛΑΡΚΟ 
στον Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 

Με την 3959/18.12.2002 απόφαση του Νομάρχη Ημα¬ 
θίας η οποία εκδόθηκε σύμφωνα με τις διατάξεις του άρ¬ 
θρου 42 του Ν.Δ.210/73 έγινε αποδεκτή η παραίτηση από 
άδεια Μεταλλευτικών Ερευνών αριθ. 3700/24.11.99 (ΑΒΜ 
230) της Γενικής Μεταλλευτικής και Μεταλλουργικής Α.Ε. 
ΛΑΡΚΟ στην περιφέρεια του Δήμου Νάουσας για έκταση 
8.827,25 στρεμμάτων και η οποία έχει τα εξής όρια: 

Από το ΤΣΑ με αζιμουθιακές συντεταγμένες Χ= +2.160 
και Ψ=-8.920 στο ΤΣΒ με αζιμουθιακές συντεταγμένες 
Χ=+3.000 και Ψ=-8.600 και από εκεί στο ΤΣΓ με αζιμου- 
θιακές συντεταγμένες Χ=+5.500 και Ψ=-12.970 και από 
εκεί στο ΤΣΔ με αζιμουθιακές συντεταγμένες Χ= +950 και 
Ψ=-11.400 και από εκεί στο αρχικό ΤΣΑ. 

Οι συντεταγμένες των σημείων αναφέρονται στο Κέ¬ 
ντρο Φύλλου Χάρτου (Κ.Φ.Χ.) ΕΔΕΣΣΑ σε κλίμακα 
1:100.000 1=40° 45' Μ=-1° 45'. 

Ο Νομάρχης 
ΓΙΑΝΝΗΣ ΣΠΑΡΤΣΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




